11. 2. 84 De Europæiske Fællesskabers Tidende Nr. L 40/1 (Retsakter hvis offentliggørelse er obligatorisk) RÅDETS FORORDNING (EØF) Nr. 349/84 af 6. februar 1984 om suspension af toldindrømmelser og forhøjelse af satserne i den fælles told- tarif for visse varer med oprindelse i Amerikas Forenede Stater og om indførelse af kvantitative restriktioner for andre varer med oprindelse i dette land RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 113, under henvisning til forslag fra Kommissionen, og ud fra følgende betragtninger : Amerikas Forenede Stater har under henvisning til artikel XIX i Den almindelige overenskomst om Told og Udenrigshandel ensidigt besluttet fra den 20. juli 1983 at indføre toldforhøjelser og kvantitative restriktioner for importen af visse stålvarer ; disse foranstaltninger forårsager betydelig skade for de berørte fællesskabsproducenter og anfægter ligevægten mellem de indrømmelser og forpligtelser, der følger af Den alminde- lige Overenskomst ; konsultationerne mellem De forenede Stater og Fællesskabet i henhold til artikel XIX, stk. 2, har ikke ført til noget resultat ; i henhold til stk. 3, litra a), i nævnte artikel, har enhver kontraherende part, som skades af sådanne foranstaltninger, ret til at suspendere anvendelsen af indrømmelser og andre i væsentlig grad tilsvarende forpligtelser i henhold til Den almindelige Overenskomst på samhandelen med den kontraherende part, som har indført disse foranstaltninger ; i den foreliggende situation bør disse bestemmelser bringes i anvendelse over for De fore- nede Stater ; anvendelsen af de indrømmelser, der er ydet Amerikas Forenede Stater, for visse varer bør derfor suspenderes, og toldsatserne for samme varer bør forhøjes ; der bør ligeledes indføres kvantitative restriktioner for visse varer med oprindelse i De forenede Stater ; der bør træffes egnede foranstaltninger med henblik på at sikre forvaltningen af disse kvantitative restriktioner — UDSTEDT FØLGENDE FORORDNING : Artikel 1 Bilaget »den fælles toldtarif« til forordning (EØF) nr. 950/68 (!), senest ændret ved forord- ning (EØF) nr. 3678/83 (?), ændres således : () EFT nr. L 172 af 22. 7. 1968, s. 1. (?) EFT nr. L 366 af 28. 12. 1983, s. 53.